OzLabs/hebrew-wiki-articles huggingface dataset:
אברהם ורד

התצלום המפורסם ביותר של אברהם ורד, חיילי צה"ל לאחר הצניחה ב[[מעבר המיתלה במלחמת סיני, בקדמת התמונה שאול זיו]]
אריק שרון עם התחבושת במלחמת יום הכיפורים]]
אברהם ורד (25 בדצמבר 1923 – 20 בנובמבר 2015) היה צלם עיתונות ישראלי, שירת כצלם צבאי של עיתון במחנה בשנות ה-50 ושנות ה-60 של המאה ה-20, והתמחה בצילומי מלחמה, עוטר בעיטור המופת על אומץ לבו.

==קורות חיים==
ורד (במקור רוזנשטינגל) נולד ב-1923 בווינה בירת אוסטריה, עלה לארץ ישראל ב-1940 במסגרת עליית הנוער, ולמד בבית הספר מקוה ישראל. במלחמת העולם השנייה התנדב לצבא הבריטי, שירת בפלוגת הובלה שצורפה לבריגדה היהודית ולחם במערכה במדבר המערבי, במלטה ובאיטליה. במלחמת העצמאות שירת בחטיבת כרמלי. לאחר המלחמה שירת בצה"ל בשירות קבע בחיל המשטרה הצבאית כחוקר תאונות דרכים ומתעדם בצילום.

ורד הצטרף למערכת במחנה כצלם צבאי והחל מצטרף לפעולות יחידות צה"ל. בין היחידות אותן תיעד היו יחידה 101 וחטיבת הצנחנים שליווה בפעולות התגמול, בהן מבצע לולב ומבצע שומרון. במלחמת סיני הצטרף לכוחות צה"ל בקרב המיתלה ותמונתו המנציחה את כוחות צה"ל מתארגנים בסמוך למצבת פרקר הייתה לתמונה המפורסמת ביותר מהמלחמה. ורד המשיך לתעד את חטיבת הצנחנים בפעולות ונטל חלק בעשרות אימוני צניחה. הוא השתתף עם כוחות חטיבת גולני במבצע חרגול ב-1960 ובמרץ 1962 התלווה לכוחות החטיבה במהלך מבצע סנונית, פשיטה על מוצבי צבא סוריה ברמת הגולן, על אומץ לבו זכה לתעודת הערכה מהרמטכ"ל, שמאוחר יותר הומרה לעיטור המופת.

הוא המשיך לתעד את חיילי צה"ל גם במלחמת ששת הימים ובמלחמת יום הכיפורים בה הצטרף לאוגדה 143 בפיקודו של אריאל שרון ותיעד את צליחת תעלת סואץ במבצע אבירי לב.

ורד התגורר בשיכון הצנחנים ברמת גן, היה נשוי לקטיה, אב לעו"ד ירון ורד. ב-2008 הוענק לו התואר יקיר העיר רמת גן.

באוגוסט 2015 הדרדר מצבו הבריאותי והוא היה מורדם ומונשם. במשך חודשים נאבק על חייו בבית החולים שיבא, שם נפטר ב-20 בנובמבר 2015. הוא תרם את גופו למדע.
==קישורים חיצוניים==

* 
* 
* 
* 
* 
* , כתבה בבמחנה מובאת באתר הגבורה
* [https://web.archive.org/web/20140222015027/http://www.ramat-gan.muni.il/NR/rdonlyres/F967E599-5681-4197-A186-3E48C133A7DD/0/yakirim2008.pdf אברהם ורד], יקיר העיר רמת גן
* 
* 
* 
*יוסף עבו עברון, [https://mizkar.wordpress.com/2013/04/13/מבצע-קדש-צילום-תחת-אש/ מבצע קדש: צילום תחת אש], אתר [https://mizkar.wordpress.com/ מזכר], 11 בנובמבר 2007
*

== הערות שוליים ==

קטגוריה:מעוטרי עיטור המופת
קטגוריה:חיילי חטיבת כרמלי במלחמת העצמאות
קטגוריה:חיילי צה"ל במלחמת סיני
קטגוריה:צלמי עיתונות ישראלים
קטגוריה:צלמי מלחמה יהודים
קטגוריה:לוחמי הבריגדה היהודית
קטגוריה:ישראלים ילידי אוסטריה
קטגוריה:עולים בעליית הנוער
קטגוריה:עולים במלחמת העולם השנייה
קטגוריה:סגל במחנה
קטגוריה:בוגרי בית הספר החקלאי מקוה ישראל
קטגוריה:ישראלים שתרמו את גופתם למדע
קטגוריה:יקירי רמת גן
קטגוריה:ישראלים שנולדו ב-1923
קטגוריה:ישראלים שנפטרו ב-2015
פולנדם

פולנדם (בהולנדית: Volendam) היא עיירה השוכנת בשטח הרשות המקומית אדאם-פולנדם אשר במחוז צפון הולנד שבהולנד. העיירה שוכנת על גדות אגם מרקרמֶר.

==היסטוריה==
אגם מרקרמֶר היה בעבר מפרץ פנימי של הים הצפוני. במהלך ימי הביניים הוקם במקום נמלה של העיר אדאם הסמוכה. בהמשך התיישבו במקום דייגים ואיכרים וסביב הנמל התפתח יישוב מאורגן. בראשית המאה ה-20 הפכה פולנדם למקום מועדף על אמנים שונים אשר התגוררו בעיירה לתקופות מסוימות ובכללם פבלו פיקאסו ופייר-אוגוסט רנואר. בליל ה-1 בינואר 2001, במהלך חגיגות הסילבסטר פרצה שרפה באחד מבתי הקפה בעיירה. 14 איש נספו בדליקה וכ-200 נפצעו.

==תיירות וספורט==
פולנדם נחשבת ליעד תיירותי למבקרים בהולנד, בעיר פועל מוזיאון לתולדות ההיסטוריה של העיירה ובסמוך מתקיים יריד ובו מוצגים פרטי לבוש הולנדיים מקוריים. בעיירה פועלת קבוצת הכדורגל פ.צ פולנדם אשר משחקת בליגת העל ההולנדית.

== קישורים חיצוניים == 

* 
* 

קטגוריה:הולנד: ערים
קטגוריה:צפון הולנד
רזא קוצ'אן-נז'אד

רזא קוצ'אן-נז'אד נור-ניא (בפרסית: رضا قوچان‌نژاد نورنیا; נולד ב-20 בספטמבר 1987) הוא כדורגלן איראני המשחק בעמדות החלוץ והקיצוני ימני בזוולה ובנבחרת איראן.

==קריירת מועדונים==
קוצ'אן-נז'אד נולד במשהד שבאיראן, וכשהיה בן ארבע היגרה משפחתו להולנד. קוצ'אן-נז'אד שיחק בנעוריו בקבוצת הנוער פירזיה, ובמחלקות הנוער של קמבור ושל הירנפיין. בשנת 2006 ערך את הופעת הבכורה שלו כשחקן בוגר בהירנפיין, במשחק נגד א.ז. אלקמאר. בקיץ 2009 קוצ'אן-נז'אד סיים את חוזהו בהירנפיין, ושקל לא לחדשו על מנת להתמקד בלימודי תורת המשפט ומחשבה מדינית. בסופו של דבר באותו קיץ חתם בגו אהד איגלס.

בינואר 2010 קוצ'אן-נז'אד עבר לקמבור. את הופעת הבכורה שלו בקבוצה ערך ב-22 בינואר, נגד פיינדאם. במשחק זה כבש גם את שער הבכורה שלו בקבוצה, לאחר 9 שניות בלבד ממשחק הפתיחה, ובכך שבר את שיאו של יוהאן קרויף לשער המהיר ביותר בהולנד. במהלך התקופה בה שיחק בקמבור, החל לשחק גם כקיצוני. ב-14 בפברואר 2011 הוא כבש שלושער נגד אמן.

ביוני 2011 קוצ'אן-נז'אד חתם בסנט טרוידן מליגת העל הבלגית. הוא כבש את שער הבכורה שלו בליגת העל הבלגית במשחק נגד קלאב ברוז'.

ב-31 באוגוסט 2012 קוצ'אן-נז'אד הגיע לסיכום על העברתו לסטנדרד לייז', שיצאה לפועל בינואר 2013. הוא חתם על חוזה בקבוצה ל-3 וחצי שנים. בקיץ 2013 מונה למאמן הקבוצה גיא לוזון הישראלי. תחת לוזון קוצ'אן-נז'אד שיחק חצי עונה בלבד, עד חורף 2014, אז עבר לצ'רלטון את'לטיק מהצ'מפיונשיפ. מאוגוסט 2014 הושאל
קוצ'אן-נז'אד פעמיים: עד פברואר 2015 לאל-כווית מליגת העל הכוויתית ומפברואר 2015 לאל-וכרה מליגת העל הקטרית; לקראת עונת שב לצ'רלטון.

בקיץ קוצ'אן-נז'אד חתם באפואל ניקוסיה מליגת העל הקפריסאית. ב-31 בינואר 2019 הושאל לסידני ב-2 בספטמבר 2019 חזר להולנד וחתם בזוולה.

==נבחרת לאומית==
בין השנים 2003 ו-2007 קוצ'אן-נז'אד שיחק בנבחרות הצעירות של הולנד.

ב-16 באוקטובר 2012 קוצ'אן-נז'אד הופיע לראשונה במדי נבחרת איראן, בניצחון 0-1 על במוקדמות מונדיאל 2014. בקמפיין מוקדמות גביע אסיה 2015 כבש 5 שערים, ובכך היה מלך השערים של קמפיין המוקדמות, יחד עם עלי מבחוט מאיחוד האמירויות הערביות.

קוצ'אן-נז'אד שיחק עם איראן במונדיאל 2014. הוא כבש שער אחד בטורניר, בהפסד במשחק שלב הבתים 3-1 ל. בכך הפך לשחקן הראשון של צ'רלטון את'לטיק שכובש בגביע העולם.

==תארים==
===אישיים===
* מלך השערים של מוקדמות גביע אסיה: 2015

==קישורים חיצוניים==

קטגוריה:כדורגלנים הולנדים
קטגוריה:כדורגלנים איראנים
קטגוריה:קשרי כדורגל הולנדים
קטגוריה:קשרי כדורגל איראנים
קטגוריה:חלוצי כדורגל הולנדים
קטגוריה:חלוצי כדורגל איראנים
קטגוריה:כדורגלני הירנפיין
קטגוריה:כדורגלני קמבור
קטגוריה:כדורגלני גו אהד איגלס
קטגוריה:כדורגלני אמן
קטגוריה:כדורגלני סנט טרוידן
קטגוריה:כדורגלני סטנדרד לייז'
קטגוריה:כדורגלני צ'רלטון את'לטיק
קטגוריה:כדורגלני מועדון הכדורגל כווית
קטגוריה:כדורגלני אל-וכרה
קטגוריה:כדורגלני אפואל ניקוסיה
קטגוריה:כדורגלני סידני
קטגוריה:כדורגלני זוולה
קטגוריה:כדורגלני נבחרת איראן
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:ספורטאים הולנדים בבלגיה
קטגוריה:ספורטאים הולנדים באנגליה
קטגוריה:ספורטאים זרים בכווית
קטגוריה:ספורטאים איראנים בקטר
קטגוריה:ספורטאים זרים באוסטרליה
קטגוריה:ספורטאים זרים בקפריסין
קטגוריה:איראנים שנולדו ב-1987
קטגוריה:הולנדים שנולדו ב-1987
קו ג'ה-צ'אול

קו ג'ה-צ'אול (בקוריאנית: 구자철; ) הוא כדורגלן דרום קוריאני המשחק בעמדת הקשר ההתקפי בקבוצת אל-גארפה מליגת העל הקטרית.

לקו 79 הופעות במדי נבחרת קוריאה הדרומית, בה הוא שימש קפטן עד לפרישתו ממנה בשנת 2019.

==קריירת מועדונים==
קו הופיע בשנת 2006 באליפות בתי הספר התיכונים שהתקיימה באי צ'ג'ו. הוא הוביל את קבוצתו למקום השני בטורניר עם ביצועים מרשימים. בעקבות זאת, מאמן צ'ג'ו יונייטד החתים אותו בשנת 2007 על חוזה בקבוצה. תחילה הוא שיחק בקבוצת המילואים של צ'ג'ו, ולא הרשים עקב פציעות רבות. למרות זאת, עם חלוף הזמן הוא התחיל להוכיח את עצמו ולהרשים בהופעותיו, והחל לשחק באופן קבוע בקבוצה הראשונה של צ'ג'ו, בעיקר כקשר הגנתי. בעונת קו הוביל את צ'ג'ו לסגנות ליגת העל של קוריאה הדרומית. באותה עונה נבחר לשחקן המצטיין בליגת העל הקוריאנית. הוא היה גם מלך הבישולים באותה עונה בליגה.

ב-30 בינואר 2011 קו עבר לוולפסבורג, וחתם במועדון הגרמני על חוזה לשלוש וחצי שנים. הוא ערך את הופעת הבכורה שלו בגרמניה ב-12 בפברואר, בהפסד הביתי 0–1 להמבורג.

ב-31 בינואר 2012 קו הושאל לאאוגסבורג לעונה וחצי. בתקופה בה שיחק במועדון הוא סייע לו להימנע פעמיים מירידת ליגה. בסך הכל כבש שמונה שערים ב-32 הופעות ליגה בקבוצה. בעונת הוא חזר לוולפסבורג. ב-18 בינואר 2014, לאחר חצי עונה במועדון, הוא עבר למיינץ, וחתם על חוזה לארבע וחצי שנים. הוא כבש את שער הבכורה שלו במיינץ בניצחון 0–2 על פרייבורג.

בקיץ 2019 חתם קו על חוזה באל-גארפה הקטרית.

==נבחרת קוריאה הדרומית==
קו היווה חלק מרכזי מנבחרת קוריאה הדרומית בגביע אסיה 2011, בו כבש חמישה שערים וסייע לנבחרתו להגיע עד לחצי הגמר. קו היה מלך השערים של הטורניר.

קו שיחק באולימפיאדת לונדון בשנת 2012, וסייע לנבחרתו לזכות במדליית ארד. בכך, קוריאה הדרומית הפכה לנבחרת האסייתית השנייה שמגיעה לשלב חצי הגמר בטורניר הכדורגל במשחקים האולימפיים.

קו נבחר לקפטן נבחרת קוריאה הדרומית למונדיאל 2014. בטורניר, הוא כבש בהפסד 2–4 ל.

בינואר 2019 הודיע קו על פרישתו מנבחרת קוריאה הדרומית, לאחר ההדחה שלה ברבע גמר גביע אסיה 2019.

==תארים==
===אישיים===
* השחקן המצטיין בליגת העל הקוריאנית: 
* מלך הבישולים בליגת העל הקוריאנית: 
* מלך השערים בגביע אסיה: 2011

==קישורים חיצוניים==

קטגוריה:כדורגלנים דרום קוריאנים
קטגוריה:קשרי כדורגל דרום קוריאנים
קטגוריה:כדורגלני וולפסבורג
קטגוריה:כדורגלני אאוגסבורג
קטגוריה:כדורגלני מיינץ 05
קטגוריה:כדורגלני אל-ע'ראפה
קטגוריה:כדורגלני נבחרת קוריאה הדרומית
קטגוריה:כדורגלני גביע אסיה 2011
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:דרום קוריאנים שנולדו ב-1989
לם (להקה)

לם בהופעה חיה בברלין, נובמבר 2014.
לם (באנגלית: Lamb) הם צמד מוזיקלי בריטי היוצר מוזיקה אלקטרונית. הצמד כולל את המפיק אנדי בארלו והזמרת-יוצרת לואיז רודז, או בשם הבמה שלה לו רודז.

הצמד היה פעיל בין השנים 1996–2004 וחזר לפעילות בשנת 2009.

==היסטוריה==
חברי הלהקה המרכזיים היו תמיד לו רודז ואנדי בארלו, אך במהלך שנות פעילותם הם חברו למגוון רחב של נגנים, ביניהם נגן הקונטרבס ג'ון ת'ורן, שעדיין נחשב לחבר מרכזי בלהקה.

הלהקה הוציאה לאור את אלבומה הראשון "Lamb" בשנת 1996.
במהלך שמונה השנים הבאות, לם הוציאו שלושה אלבומים נוספים, ומאוחר יותר גם אלבום אוסף להיטים בשם "Best Kept Secrets" בשנת 2004.

הלהקה זכתה להצלחה מסחרית גדולה עם הסינגל "Gorecki" מתוך אלבומם הראשון Lamb וכן עם הסינגל "Gabriel" מתוך אלבומם השלישי What Sound.

הלהקה ידועה בשל סגנונה הייחודי המשלב את סגנונות הטריפ הופ והדראם נ' בייס יחד עם סגנון הג'אז.

===הפירוק===
לו רודז במופע סולו בלונדון, 2006
להקת לם התפרקה בשנת 2004.

לאחר הפירוק, פנתה לו רודז לקריירת סולו, במסגרתה היא הוציאה לאור שלושה אלבומי סטודיו - "Beloved One", "Bloom, "One Good Thing" -בסגנון מוזיקת הפולק.

קריירת הסולו של רודז, הייתה תפנית חדה בקריירה המוזיקלית שלה, שכן היא החלה לעשות דברים שלא היו נהוגים בעבודתה עם לם, בהם ביצוע גרסאות כיסוי לשירים שונים - ביניהם Down by the Water (פי ג'יי הארווי) ו-Satellite (אליוט סמית') - שינוי חד בסגנון המוזיקלי, וביצוע גרסה אקוסטית ללהיט של לם, "Gabriel".

אנדי בארלו המשיך בעבודתו כמפיק מוזיקלי. במסגרת עבודתו עבד עם מגוון אמנים ולהקות, ביניהם הלהקה הבריטית פלסיבו והזמר-יוצר האירי דמיאן רייס.

בנוסף לכך, הוציא בארלו לאור בשנת 2013, בפרויקט בשם "LOWB" אלבום סולו בשם "Leap and the Net Will Appear".

===האיחוד===
בעקבות ביקוש רב, התאחדו לם בשנת 2009 למספר הופעות בפסטיבלים ברחבי אירופה. מאוחר יותר באותה שנה, הודיעו לם כי הם עובדים על אלבום סטודיו חמישי, שלבסוף ראה אור בשנת 2011, תחת השם "5".

באוקטובר 2014 הוציאו לם אלבום סטודיו שישי בשם "Backspace Unwind".

==דיסקוגרפיה==

==ראו גם==

* 
* [http://www.lamb.stratashop.co.uk/ החנות הרשמית של לם]

* [http://www.andybarlow.net/ האתר הרשמי של אנדי בארלו]
* [http://www.lourhodes.com/ האתר הרשמי של לו רודז]

קטגוריה:להקות בריטיות
קטגוריה:מוזיקה אלקטרונית
קטגוריה:להקות שהוקמו בשנת 1996
לי קאון-הו

לי קאון-הו (בקוריאנית: 이근호, נולד ב-11 באפריל 1985) הוא כדורגלן דרום קוריאני המשחק בעמדות החלוץ והקיצוני בקבוצת אולסן יונדאי ונבחרת קוריאה הדרומית.

==קריירת מועדונים==
כנער, לי שיחק בנבחרת בית הספר התיכון בו למד. בשנת 2004 התחיל את הקריירה המקצועית שלו בקבוצת אינצ'ון יונייטד מעיר הולדתו. באינצ'ון לי לא זכה לדקות משחק רבות ובשלוש עונות בקבוצה הבוגרת הופיע בשני משחקים בלבד. עם זאת, הוא שיחק באופן קבוע בקבוצת המילואים של אינצ'ון ואף היה מועמד לתואר שחקן העונה בליגת קבוצות המילואים הדרום קוריאנית.

לקראת תחילת עונת לי חתם בטגו. ב-2 עונות בקבוצה לי הופיע ב-64 משחקים, בהם כבש 25 שערים. בדצמבר 2008 תם חוזהו של לי בטגו, ובכך הפך לשחקן חופשי. לי קיבל הצעות מקבוצות אירופאיות שונות, בין היתר מבלקברן רוברס, אך דחה את ההצעות. 

באפריל 2009 לי חתם בג'ובילו איוואטה היפנית על חוזה לתשעה חודשים. הוא כבש שישה שערים ובישל ארבעה שערים בשמונת משחקי הליגה הראשונים שלו בקבוצה. מספר כלי תקשורת קישרו אותו למעבר לפריז סן-ז'רמן הצרפתית, אך בסופו של דבר העסקה לא יצאה לפועל. ביוני 2010 לי חתם בגמבה אוסקה. בעונת הוא כבש 15 שערים ב-32 הופעות בליגת העל היפנית.

בינואר 2012 לי חזר לקוריאה וחתם באולסן יונדאי. באותה שנה זכה עם המועדון בליגת האלופות האסיאתית. הוא זכה בתואר השחקן המצטיין של הטורניר ואף זכה בתואר הכדורגלן האסייתי של השנה.

ב-1 בינואר 2013 לי הושאל לקבוצת הצבא הדרום קוריאני סנג'ו סנגמו, במסגרת חוק גיוס חובה החל בקוריאה הדרומית.

==נבחרת קוריאה הדרומית==
בשנת 2005 לי נכלל בסגל קוריאה הדרומית לגביע העולם עד גיל 20, אך ברוב המשחקים נשאר על הספסל. הוא גם זומן לסגלי הנבחרת לגביע אסיה 2007 ולאולימפיאדת בייג'ינג בשנת 2008.

ב-29 ביוני 2007 לי ערך את הופעת הבכורה שלו בנבחרת קוריאה הדרומית במשחק ידידות נגד , כאשר נכנס כמחליף במחצית השנייה. במשחק זה הוא גם כבש את שער הבכורה שלו בנבחרת. לי סייע לנבחרתו להעפיל למונדיאל 2010 בכך שכבש שלושה שערים בקמפיין המוקדמות. למרות זאת, הוא לא זומן לסגל הנבחרת לטורניר הגמר.

ב-26 במרץ 2013, במסגרת הסיבוב הרביעי של מוקדמות מונדיאל 2014 באסיה, לי כבש שער בניצחון 1-2 את , מה שסייע לנבחרתו להעפיל למונדיאל 2014 בזכות הפרש שערים גבוה יותר בשער אחד משל .
לי נכלל בסגל הסופי של נבחרתו למונדיאל. הוא כבש במשחק הראשון של נבחרתו בטורניר, במשחק התיקו 1-1 נגד .

==תארים==
===קבוצתיים===
;אולסן יונדאי
* ליגת האלופות האסיאתית: 

;סנג'ו סנגמו
* הליגה הצבאית השנייה של קוריאה: 

===אישיים===
* כדורגלן השנה באסיה: 
* השחקן המצטיין בליגת האלופות האסיאתית: 
* הרכב העונה בליגת העל של קוריאה הדרומית: , , 
* השחקן המצטיין בליגה הצבאית השנייה של קוריאה: 
* מלך השערים בליגה הצבאית השנייה של קוריאה: 

==קישורים חיצוניים==

קטגוריה:כדורגלנים דרום קוריאנים
קטגוריה:קשרי כדורגל דרום קוריאנים
קטגוריה:חלוצי כדורגל דרום קוריאנים
קטגוריה:אינצ'ון: כדורגלנים
קטגוריה:כדורגלני אינצ'ון יונייטד
קטגוריה:כדורגלני ג'ובילו איוואטה
קטגוריה:כדורגלני גמבה אוסקה
קטגוריה:כדורגלני אולסן יונדאי
קטגוריה:כדורגלני אל-ג'יש
קטגוריה:כדורגלני צונבוק יונדאי מוטורס
קטגוריה:זוכי פרס כדורגלן השנה באסיה
קטגוריה:כדורגלני נבחרת קוריאה הדרומית
קטגוריה:כדורגלני גביע אסיה 2007
קטגוריה:כדורגלנים באולימפיאדת בייג'ינג (2008)
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:דרום קוריאנים שנולדו ב-1985
תאורת גז

תאורת גז ביתית.

תאורת גז היא הפקה של אור מלאכותי מבעירה של דלק גזי כמו מימן, מתאן, אתן, אצטילן, בוטאן, פרופאן, פחמן חד-חמצני או גז טבעי.

לפני שהחשמל היה נפוץ וכלכלי דיו לשימוש רחב, הגז היה אמצעי התאורה הפופולרי ביותר ברחובות.
בתקופה זו הוארו רחובות ערים מודרניות בפנסי רחוב הפועלים על גז. פנסי הגז הראשונים הצריכו מדליק פנסים שהיה עובר ברחובות העיר לעת ערב ומדליק כל פנס בנפרד. במערכות תאורה מאוחרות יותר הוכנסו מציתים שהופעלו אוטומטית כאשר החלה זרימת גז בפנס. מערכות הפנסים המוקדמות ביותר מסוג זה הותקנו ככל הנראה בקורדובה שבספרד, בשנת 1000 לספירה לערך. הפיכת תאורת הגז למערכת רחבה מיוחסת לממציא הסקוטי ויליאם מֶרְדוֹךְ, בשנות ה-90 של המאה ה-18. מערכות פנסי רחוב בעלי מראה מודרני יותר, אשר פעלו על דלק קרוסין הותקנו בעיר לבוב, אז חלק מן האימפריה האוסטרו-הונגרית, בשנת 1853.

בתקופה המודרנית תאורת הגז משמשת למחנאות, או ליצירה של אפקט נוסטלגי. 

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:גזים
קטגוריה:תאורה
קטגוריה:טכנולוגיות מיושנות
מיגונית

מיגונית מעוצבת מפרויקט Art Shelters של האומן אליסף מיארה.
מיגונית תקנית בעיצוב האומן אליסף מיארה ב[[בני נצרים.]]
מיגונית מסוג "צינור ביטון" בגן שעשועים ב[[שדרות.]]
שלט הנחיה בנוגע לשימוש במיגונית
מיגונית

מיגונית היא מרחב מוגן המוצב בשטחים ציבוריים (יישובים, פארקים, גני משחקים, תחנות אוטובוס ועוד) שמטרתו לספק מיגון מיידי בפני התקפות של רקטות ופצמ"רים שזמן ההתרעה בפניהן הוא קצר מכדי לאפשר גישה למקלט. באופן זה המיגונית משמשת כחלק מההגנה האזרחית של העורף.

יש להיכנס אל המיגונית כאשר נשמעת אזעקת מלחמה, שהיא מערכת התרעה סדירה המזהירה את התושבים מפני סכנה קרובה של תקיפה אווירית (במטוסים, טילים או רקטות). המיגונית נועדה להגן מפני פגיעות ישירות של פצצות מרגמה וארטילריה רקטית.

על פי רוב המיגונית נבנית במידות קטנות יותר מאשר חדרי ביטחון תקניים וכתוצאה מכך משקלה קטן יותר. דבר זה מאפשר הובלה זולה יותר מאשר הובלת ממ"ד נייד. בנוסף למיגוניות שנבנו מלכתחילה למטרה זו, משמשים כמיגוניות גם צינורות בטון גדולים, שסמוך לפתחיהם מוצב קיר בטון.

מיגוניות רבות, שניצבות מזה שנים רבות באותו מקום, קושטו ועוטרו בציורים על ידי אמנים מקומיים. בעוטף עזה פועל מיזם עיטור המיגונית נועד לשוות להן מראה אסתטי ולקשט את הסביבה בה הן מוצבות, וכן להקל פסיכולוגית על ילדים ולהקטין את האפקט השלילי של נוכחות המיגוניות וירי הרקטות שמחייב אותן.

== היסטוריה ==
בעקבות ירי הרקטות והפצמ"רים של ארגוני הטרור הפלסטיניים מרצועת עזה, שזמן ההתרעה להן הוא 15 שניות בלבד, פוזרו מיגוניות, בעשור הראשון של המאה ה-21, ברחבי שדרות ויישובי עוטף עזה, כמו גם לצד תחנות אוטובוסים, טרמפיאדות, מפעילים, מבני ציבור ותשתיות שונות במרחב. עם הרחבת טווח הירי של הרקטות הוצבו מיגוניות גם באשקלון, נתיבות, אופקים ועוד.

ביולי 2014, כאשר רקטות ששוגרו מרצועת עזה פגעו ביישובי הפזורה הבדואית בנגב, הגישו בדואים אחדים, יחד עם ארגוני זכויות אדם, עתירה לבג"ץ, בדרישה שיורה להציב מיגוניות ביישובי הפזורה, משום שהבנייה ביישובים אלה אינה מספקת כל הגנה לתושביהם. העתירה נדחתה, בנימוק שבהחלטה בעניין הקצאת המיגוניות לא נמצא פגם המצדיק את התערבות בג"ץ.

מיגוניות אינן יכולות להגן מפני מתקפת ירי, טילי RPG או רימונים הנזרקים לתוכם. בפועל במצב שכזה המיגוניות הופכות למלכודות מוות. במתקפת הפתע על ישראל (2023) היו כמה מיגוניות ששימשו כמלכודות מוות ואזרחים רבים נרצחו בתוכן, ולאחר מכן זכו לכינוי מיגוניות המוות.

==קישורים חיצוניים==

* [http://www.oref.org.il/Sip_Storage/FILES/8/2108.pdf הנחיות להצבת מיגוניות באופן ולונטרי] - פיקוד העורף, מחלקת מיגון.
* [https://artshelter.org/ האתר הרשמי של פרויקט] "Artshelter" מבית קרן קיימת לישראל

==הערות שוליים==

קטגוריה:הגנה אזרחית בישראל
קטגוריה:ישראל: ביצורים
האוניברסיטה הלאומית של אירלנד

האוניברסיטה הלאומית של אירלנד (באנגלית: The National University of Ireland (NUI); באירית: Ollscoil na hÉireann), היא מערכת של אוניברסיטאות פדרליות לאומיות וקולג'ים מוכרים, שהוקמו באירלנד בעקבות "חוק האוניברסיטאות האיריות" (1908). האוניברסיטאות הן עצמאיות בכל המובנים, מלבד הענקת התארים האקדמיים, המבוצעת על ידי המושב המרכזי של האוניברסיטה הלאומית בדבלין. לאוניברסיטה ארבעה סניפים מרכזיים בדבלין, קורק, גאלוויי ומיינות', וכן חמישה קולג'ים בדבלין ובשאנון.

בסיס האוניברסיטה במספר קולג'ים שהוקמו ב-1845 בקורק, גאלוויי ובלפסט, אוחדו ב-1849 ועברו מספר גלגולים, עד שברפורמות של 1908 הן הופרדו מ"אוניברסיטת המלכה של בלפסט" והפכו ל"אוניברסיטה הלאומית". ברפורמות של 1997 צורפו אליה מספר פקולטות במיינות'.
האוניברסיטה חברה בקבוצת קוימברה.

==קישורים חיצוניים==

* 

* 

קטגוריה:אירלנד: אוניברסיטאות ומכללות
קטגוריה:קבוצת קוימברה
יאסין אבראהימי

יאסין בראהימי (בערבית: ياسين إبراهيمي, בצרפתית: Yacine Brahimi; נולד ב-8 בפברואר 1990), הוא כדורגלן צרפתי-אלג'יראי המשחק בעמדת הקיצוני והקשר ההתקפי באל-ע'ראפה מליגת העל הקטרית ובנבחרת אלג'יריה.

==קריירת מועדונים==
בראהימי נולד בפריז להורים אלג'יראים. בילדותו ונעוריו שיחק בקבוצות הנוער של מונטריי, ויינסנואה וקרפונטיין. בשנת 2004 עבר בראהימי למחלקת הנוער של פריז סן-ז'רמן. לאחר שנתיים הוא עבר לסטאד רן, ובעונת חתם על חוזה מקצועני ראשון בקריירה. בשנת 2009 הושאל לקלרמון פוט לעונה אחת. לאחר שחזר מתקופת ההשאלה האריך את חוזהו ברן. הוא ערך את הופעת הבכורה שלו בקבוצה הראשונה של סטאד רן ב-7 באוגוסט 2010, מול ליל, במחזור פתיחת ליגת העל הצרפתית. ב-14 באוגוסט הוא כבש את שער הבכורה שלו ברן, בניצחון 0-3 את נאנסי. ב-2 עונות בסטאד רן הופיע בראהימי ב-54 משחקים, בהם כבש תשעה שערים ובישל שישה שערים.

בעונת הושאל בראהימי לגרנדה מהלה ליגה, עם אפשרות לרכישתו בעונה הבאה. בעונה זו הופיע ב-28 משחקים אך לא מצא את הרשת. לקראת העונה שלאחר מכן נרכש בראהימי על ידי גרנדה. בעונתו השנייה בספרד כבש השחקן שלושה שערים ב-36 הופעות. 

ב-22 ביולי 2014 הודיעה הקבוצה מפורטוגל, פורטו, על רכישתו של בראהימי. פורטו שילמה לגרנדה 6.5 מיליון אירו תמורתו. השחקן חתם על חוזה לחמש שנים בקבוצה וסעיף השחרור שלו נקבע ל-50 מיליון אירו.

ב-22 ביולי 2019 חתם בראהימי בא-ריאן מליגת העל הקטרית.

===קריירת נבחרות===
בראהימי שיחק בכל הנבחרות הצעירות של צרפת, מגיל 16 ועד גיל 21. הוא זומן לראשונה לסגל נבחרת צרפת עד גיל 21 בשנת 2010. בנבחרת זו ערך שמונה הופעות, בהן כבש שער אחד.

בשנת 2010 בראהימי יצר קשר עם התאחדות הכדורגל האלג'יראית ובדק את האפשרויות לכך שייצג את הנבחרת במונדיאל 2010. לבסוף השחקן עצמו החליט לותר על אפשרות זו, וקיווה כי יקבל זימון מנבחרת צרפת הבוגרת.

לאחר מספר שנים בהן בראהימי לא קיבל זימון לסגל נבחרת צרפת הבוגרת, הוא הודיע בפברואר 2013 כי החליט לשחק בנבחרת אלג'יריה. הוא ערך את הופעת הבכורה שלו כחודש לאחר מכן, בניצחון 1-3 על , במסגרת מוקדמות מונדיאל 2014. אלג'יריה העפילה למונדיאל 2014 ובראהימי נכלל בסגל הנבחרת. ב-22 ביוני 2014 כבש בראהימי את שער הבכורה שלו בנבחרת אלג'יריה, בניצחון 2-4 על בשלב הבתים.

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:כדורגלנים אלג'יראים
קטגוריה:קשרי כדורגל צרפתים
קטגוריה:קשרי כדורגל אלג'יראים
קטגוריה:פריז: כדורגלנים
קטגוריה:כדורגלני פריז סן-ז'רמן
קטגוריה:כדורגלני סטאד רן
קטגוריה:כדורגלני גרנדה
קטגוריה:כדורגלני פורטו
קטגוריה:כדורגלני א-ריאן
קטגוריה:כדורגלני אל-ע'ראפה
קטגוריה:כדורגלני נבחרת אלג'יריה
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:צרפתים ממוצא אלג'יראי
קטגוריה:ספורטאים צרפתים בספרד
קטגוריה:ספורטאים צרפתים בפורטוגל
קטגוריה:ספורטאים זרים בספרד
קטגוריה:ספורטאים זרים בפורטוגל
קטגוריה:ספורטאים זרים בקטר
קטגוריה:צרפתים שנולדו ב-1990
קטגוריה:אלג'יראים שנולדו ב-1990
Sputnikmusic

Sputnikmusic (ידוע גם כ"Sputnik") הוא אתר אינטרנט המציע טורי ביקורת על אלבומי מוזיקה, חדשות מוזיקה, מאמרים, נתונים, ועוד. האתר, המבוסס על שיטת ויקי, נבדל מאתרים דומים כדוגמת פיצ'פורק, בכך שהוא מאפשר הן למבקרי מוזיקה מקצועיים והן לחובבנים לנהל את תוכן האתר, להוסיף בו טורי ביקורת ולדרג את התכנים בו, בדומה לאתר IMDb.

האתר נחשב למוביל בתחומו וכמקור אמין למידע, וזוכה לחשיפה בעיתונות המרכזית ובאתרי אינטרנט שונים המביאים סימוכין מהאתר.

ככלל, צוות האתר נוטה לעסוק באלבומים והוצאות לאור חדשות, אך רשאים לעסוק ולכתוב אודות כל מוצר מוזיקה אשר יצא לאור באופן רשמי. למרות שהאתר מכסה את כל סגנונות המוזיקה, שמים העורכים דגש על אמנים שאינם נמנים עם המיינסטרים כגון סיניק.

==היסטוריה==
"Sputnikmusic" הושק במקור על ידי ג'רמי פרוארדה (Jeremy Ferwerda) כשלוחה של האתר "Mxtabs", שעסק בטבלטורה לכלים שונים, ו-"Sputnikmusic", שנקרא אז "MusicianForums" היווה עבורו כתובת לביקורת מוזיקה. בימיו הראשונים, התכנים שרווחו באתר היו בעיקר סגנונות כרוק והבי מטאל. ביוני 2006, בעקבות תביעת זכויות יוצרים שהגיש ארגון "Music Publishers' Association" (MPA), בטענה לשימוש לא חוקי בטבלטורות, נסגר האתר. "MusicianForums" השתנה ל-"SputnikMusic Forums". מנקודה זו, קיבל האתר שיפור משמעותי בהכנסת תוכן מקצועי והוספת דפים.

==צוות האתר==
על מנת לקבוע את זהותם המקצועית של המשתמשים, מחולקות דרגות החשיבות של הצוות לארבעה דרגים שונים:
*צוות הכותבים (Staff Writers): 25 כותבים נבחרים המספקים ביקורות מקצועיות ומאמרים תחת חסות האתר.
*מבקרים תורמים (Contributing Reviewers): משתמשים הזכאים לכתוב ביקורות ולהוסיף מידע, אך אינם נכללים בשקלולים של אתרים כגון Metacritic, ואינם מוכרים ומוזכרים כמבקרי מוזיקה בוויקיפדיה, אך מוכרים ככותבים מוכשרים בעלי יכולת להוסיף מאמרים באיכות גבוהה.
*כותבים לשעבר (Emeritus): סטטוס המוענק לכותבים שנכללו בעבר ב"צוות הכותבים", אך אינם עוד. מאמריהם מוכרים כ"מקצועיים".
*משתמשים (Users): כל משתמש שלא כלול באחת מהדרגות לעיל. המשתמש רשאי לכתוב ביקורות, להוסיף מידע, לערוך נתונים ולתרום מאמרים פרי עטו.

==מערכת דירוג==
דירוג האלבומים באתר פועל על פי סקלה שמ-1.0 (נורא) עד 5.0 (קלאסי).

==קישורים חיצוניים==
* 

==הערות שוליים==

קטגוריה:אתרי אינטרנט שהושקו ב-2005
האיחוד הדתי הבלתי-מפלגתי

האיחוד הדתי הבלתי-מפלגתי הייתה רשימה שהתמודדה בבחירות לאספת הנבחרים הרביעית בשנת 1944. האיחוד הורכב בעיקר מאנשים המקורבים לאגודת ישראל אשר התנגדו לקו של פרישה מכנסת ישראל ובקשו להשתתף בבחירות לאספת הנבחרים, אך לא רצו לחבור למזרחי הציונית. 

== היסטוריה ==
לקראת הבחירות לאספת הנבחרים הרביעית הוקמה רשימת האיחוד הדתי הבלתי מפלגתי שטענה שיש צורך למנוע השתלטות המפלגות החילוניות על כנסת ישראל ועל כן יש צורך ברשימה בלתי מפלגתית שתוציא את היהודים הדתיים הבלתי-מפלגתיים מאדישותם. במיוחד ציינו ראשי האיחוד את הצורך להאבק עבור החינוך הדתי והתמיכה של כנסת ישראל בחינוך זה. בתעמולתם כתבו אנשי האיחוד שהם: "אנשים בלתי תלויים במובן חומרי ... הם לא יוכרחו לתת יד למפירי ברית התורה". בראש הרשימה עמד הרב מרדכי שמואל קרול מכפר חסידים. אנשי המזרחי יצאו כנגד רשימת האיחוד בה ראו מתחרה קרובה ומיותרת, וקראו לאנשיה להאבק על טוהר המידות מבפנים. בבחירות ב-1 באוגוסט 1944 קבלו נציגי האיחוד שלושה מנדטים. נוסף על הרב קרול נבחרו לאספת הנבחרים פנחס רפופורט ואפרים זלמן שחור. לאחר פטירת הרב קרול בשנת 1945 הצטרף לאספה עו"ד נפתלי קירש. בין ראשי האיחוד היו ישראל ליבר, הבעלים של בית חרושת ליבר ואברהם יהודה גולדראט. בין התומכים באיחוד היה הרב ראובן כץ, רבה של פתח תקווה.

בשנת 1945 יצאו אנשי האיחוד בהכרזה על הקמת קרן מאוחדת לחינוך תורני.

בשנים 1945-1946 התמודד האיחוד בבחירות מקומיות ביישובים שונים, בין השאר בהרצליה ומגדיאל. בשנת 1947 התמודד האיחוד ברמת גן ברשימה משותפת עם המזרחי ופועלי אגודת ישראל.

באפריל 1948 השתתף נציג האיחוד בסימפוזיון על איחוד הרשימות הדתיות. לקראת הבחירות לאספה המכוננת האיחוד יצא אל הפועל ב.

==הערות שוליים==

קטגוריה:מפלגות ביישוב
קטגוריה:מפלגות יהודיות דתיות בישראל
קטגוריה:מפלגות שהוקמו ב-1944
רוני בליץ

רוני בליץ (נולד ב-22 בינואר 1959) הוא שחקן ומדבב ישראלי.

==ביוגרפיה==
בליץ הוא בוגר בית הספר הגבוה לאמנויות הבמה בית צבי. במהלך השנים שיחק בסרטים וסדרות טלוויזיה רבות. בשנת 1984 שיחק במחזה "הערב אימפרוביזציה". בשנת 1987 שיחק בסרט הקולנוע "אהבה צעירה", סרט שביעי בסדרת הסרטים של אסקימו לימון. בשנת 1989 גילם את דמותו של "שרמן" בסרט "אבא גנוב 2", בשנת 1990 לוהק לסרט הטלוויזיה "כתר בראש", שהוקרן בערוץ הראשון, לסרטו של גדעון גנני "אש צולבת", ולסרט הקולנוע "נשיקה במצ"ח", בו גילם את דמותו של "בליץ". באותה שנה דיבב בסדרת האנימציה "אבירי האור הקסום".

בשנת 1991 השתתף בסדרת הטלוויזיה "סיפורים לשעת לילה מאוחרת", בפרק "התאונה", לצדה של מיכל זוארץ. באותה שנה שיחק בסדרת הטלוויזיה של הערוץ הראשון "חמישייה על הגג". בשנת 1994 שיחק בסדרת המתח של הערוץ "רצח בים המלח". בין השנים 1996-1995 גילם את דמותו של "יוסף בחבושי", בסדרת הפשע "תמונות יפואיות".

בשנת 1997 שיחק בעונה הרביעית של אופרת הסבון "רמת אביב גימל", ששודרה בערוץ 2 בטלעד, וכן שיחק במחזה "הלילה השנים עשר", שהוצג בתיאטרון הקאמרי. בשנת 1998 שיחק במחזה "שידוכים", שהוצג אף הוא בקאמרי. בשנת 1999 שיחק בסרט הקולנוע "החברים של יאנה". בשנת 2006 דיבב את דמותו של "וינסטון" בסרט האנימציה ""גארפילד 2". ב-2010 דיבב את דמותו של "ברני ראבל" בסדרת האנימציה "משפחת קדמוני". בשנים 2011 ו-2013 שיחק את דמותו של "מר לרנר", בסדרה "חסמבה דור 3".

בשנת 2012 שיחק בסדרה הישראלית "החממה" וגם בסרט הקולנוע "אנחנו לא לבד". בשנת 2013 שיחק בעונה הראשונה בתפקיד אורח בסדרה הקומית "שנות ה-80", פרי עטם של מני ושלום אסייג ששודרה בערוץ 2. שיחק בתפקיד מנהיג תנועת המערך בעיר טירת הכרמל. איש מושחת. ב-2014 שיחק בסרט "טוביאנסקי בבימויו של ריקי שלח. בשנת 2015 השתתף במופע "שכונה" בתור הסקאוטר של ברצלונה שהגיע לבחון את לירון.

כמו כן, הוא שיחק בתיאטרון גשר במחזות "יאקיש ופופצ'ה" ו"רומן בעבודה". הוא שיחק בתיאטרון הקאמרי במחזות "מידה כנגד מידה", "כולם רוצים לחיות" ו"רולטה צרפתית". בתיאטרון הבימה שיחק במחזות "הדיבוק", "הבחורים בדלת ממול", "הנפש הטובה מסצ'ואן", "ביקור הגברת הזקנה" (בשיתוף עם הקאמרי), "החייל האמיץ שווייק" ובמחזה "סירנו".

בתיאטרון בית ליסין שיחק במחזה "הזוג המוזר". בתיאטרון באר שבע לקח חלק במחזות "אילוף הסוררת", "עקרונות הכתיבה", "קומדיה של טעויות", "הביצה", "קיץ ועשן" ו"נוכלים ואוהבים". בתיאטרון הספרייה הוא שיחק במחזות "כאילו חלום", "התור", "מלכודת", "מלקולם הקטן ומלחמת בסריסים", "בודדה באפלה" ו"הלוויה חורפית". הוא שיחק במחזה "ברנשים וחתיכות" שהוצג בתיאטרון חיפה. בתיאטרון לילדים ולנוער הוא שיחק במחזות "חנה סנש" ו"אודיסינדבר".

בתיאטרון המסחרי שיחק במחזמר "טרזן וג'יין".

ב-2016 החל לשחק במחזה "פרוספרו בירושלים" בתיאטרון תמונע מאת ובבימויו של יוסי יזרעאלי. באותה שנה שיחק בסרט "שבוע יום" של אסף פולונסקי.

ב-2018 שיחק בעונות הראשונה, השלישית, והרביעית של הסדרה "קופה ראשית" שמשודרת בכאן 11. בתפקיד יששכר שקדי (שקדיסלבסקי) מנכ"ל רשת הסופרמרקטים "שפע יששכר".

בשנת 2020 התחיל לעבוד בבית הספר הדמוקרטי "טבע הדברים" בנס ציונה בתור מורה לתיאטרון ופסיכולוגיה.

==קישורים חיצוניים==

קטגוריה:מדבבים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי בית צבי
קטגוריה:ישראלים שנולדו ב-1959
לילה טרטיקוב

לילה טרטיקוב (ברוסית: Ляля Третьяко́ва; באנגלית: Lila Tretikov; נולדה ב-25 בינואר 1978) היא אשת טכנולוגיה המתמחה בתוכנות אנטרפרייז ומנכ"לית קרן ויקימדיה לשעבר.

טרטיקוב היגרה לארצות הברית בצעירותה, החלה לעבוד כמהנדסת בקליפורניה ב-1999, הקימה חברה, רכשה מספר פטנטים והייתה מנהלת מערכות המידע וסגנית ראש הנדסה ב-SugarCRM. טרטיקוב מונתה לתפקידה בקרן ויקימדיה במקומה של סו גרדנר, המנכ"לית היוצאת.

== ביוגרפיה ==
טרטיקוב נולדה במוסקבה ב-25 בינואר 1978 לאב מתמטיקאי ואם יוצרת סרטים. היא למדה באוניברסיטת מוסקבה והיגרה לניו יורק בגיל 16. לאחר מכן למדה מדעי המחשב ואמנות באוניברסיטת ברקלי בקליפורניה, עם מחקר בלמידה חישובית.

ב-1999 החלה לעבוד כמהנדסת בסאן מיקרוסיסטמס, שם עבדה על שרת הג'אווה של Sun-Netscape Alliance. לאחר זמן קצר, הקימה את Grok Digital, חברת שיווק טכנולוגיות. לאחר מכן מונתה טרטיקוב למנהלת מערכות המידע ולסגנית ראש ההנדסה ב-SugarCRM. באותו זמן גם שימשה כיועצת לדירקטוריון של Zamurai Corporation.

טרטיקוב זכתה בפרס "" ברונזה, הניתן למנהלות הבכירות של השנה בקטגוריה של עסקי חומרה ותכנה, המעסיקים 11 עד 2500 עובדים.

טרטיקוב מונתה למנכ"לית קרן ויקימדיה במאי 2014 במקומה של סו גרדנר. היא החלה את תפקידה ב-1 ביוני 2014. במאי הופיעה טרטיקוב ברשימת 100 הנשים המשפיעות בעולם של עיתון פורבס.

ב-25 בפברואר 2016 הודיעה לחבר הנאמנים של קרן ויקימדיה על כוונתה לפרוש מתפקידה. נקבע שהיום האחרון בו תכהן בתפקיד מנכ"לית הקרן יהיה 31 במרץ באותה שנה. הוחלפה על ידי קתרין מאהר.

==קישורים חיצוניים==

* 

== הערות שוליים ==

קטגוריה:אנשי קרן ויקימדיה
קטגוריה:נשות קרן ויקימדיה
קטגוריה:מהגרות מרוסיה לארצות הברית
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:מנהלות אמריקאיות
קטגוריה:מהנדסות אמריקאיות
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
גן העלייה השנייה

גן העלייה השנייה הוא גן ציבורי בגבעת קוזלובסקי שבגבעתיים. זהו אחד מהגנים הוותיקים בישראל.
== מבנה ==
הגן, הקרוי על שם העלייה השנייה, תוכנן בשנת 1954 על ידי אדריכל הגנים ויקטור מאיר. הגן ממוקם בגובה של כ-80 מטר מעל פני הים, והוא הנקודה הגבוהה ביותר לאורך מישור החוף בין אשקלון לשיפולי הכרמל, עם תצפית לעבר גוש דן.

גודלו של הגן כ-16 דונם, ויש בו עשרות עצים ותיקים, שיחים, פרחים ומדשאות. בגן שבילים המקיפים את הגן באורך כולל של כ-1,500 מטר, פינות ישיבה ובריכת נוי, בחלקו התחתון, המתמלאת בחורף על ידי נחל ומפל מים מלאכותי. עוד ישנם בו פינות של אבני כורכר, שני מרחבים עם מתקני שעשועים: לילדים ולפעוטות וגינת כלבים.

לגן העלייה השנייה מאפיינים ייחודיים והוא מוגדר כגן לשימור. בתחילת 2013 נערך בו שיפוץ. בגן מתקיימים מופעי קיץ, הכוללים הופעות של אמנים, הקרנת סרטים וכדומה.

בגן העלייה השנייה שוכן מצפה הכוכבים של גבעתיים, שהוקם בשלהי שנות ה-60 ונחנך בשנת 1968<ref></ref> על ידי עיריית גבעתיים והאגודה הישראלית לאסטרונומיה. המצפה זכה להכרה רשמית כמצפה כוכבים מדעי והוא היחיד מסוגו שגם פתוח לקהל הרחב. במקום מתקיימות מגוון פעילויות בתחום חקר החלל, ומתבצעים בו מחקרים בשיתוף עם מוסדות שונים בארץ ובעולם.
== גלריה ==
<gallery heights="180" mode="packed">
Aliya2 001.jpg|מפל מים מלאכותי
Aliya2 002.jpg|השיפולים הדרומיים של הגן
Aliya2 003.jpg|פינה בגן
</gallery>

==קישורים חיצוניים==

* 
* אבי משה-סגל, [http://www.avimoshesegal.co.il/%D7%92%D7%91%D7%A2%D7%AA-%D7%A7%D7%95%D7%96%D7%9C%D7%95%D7%91%D7%A1%D7%A7%D7%99-%D7%A9%D7%9C-%D7%90%D7%94%D7%95%D7%93-%D7%91%D7%A0%D7%90%D7%99-%D7%95%D7%A9%D7%9C%D7%99 גבעת קוזלובסקי של אהוד בנאי ושלי]
* 

==הערות שוליים==

קטגוריה:גבעתיים: גאוגרפיה
קטגוריה:ישראל: גנים ופארקים עירוניים
הפיג'מות במופע של דובל'ה

הפיג'מות במופע של דובל'ה הייתה קומדיית מצבים לילדים וסדרת המשך לסדרה "הפיג'מות בקפה קר סול". שתי הסדרות האלו מבוססות על הסדרה "הפיג'מות".

==עלילה==
הפיג'מות קיבלו תוכנית אירוח בשם "המופע של דובל'ה", דובל'ה (קובי פרג') הוא המנחה של התוכנית והמנהל של אולפן הצילומים. דובל'ה מוצג כבן אדם עצבני ולא רגוע.

==דמויות==
*עודד טרסוב (עודד פז): עובד במסעדה של מני פירה. התפקיד שלו הוא למצוא אורחים.
*אנה זק: החברה של עודד.
*דנה פרידר: עובדת באולפנים של דובל'ה בתור פקידה.

*מירב פלדמן: הצלמת באולפן שליד האולפן של דובל'ה. חברה באיגוד העיתונאים. 
*יהודה לוי: בתפקיד אורח
* מארינה מקסימיליאן: בתפקיד אורח
* ליטל רוזנצוייג: בתפקיד אורח

==ראו גם==
*הפיג'מות
*הפיג'מות בקפה קר סול

== קישורים חיצוניים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קומדיות מצבים ישראליות
קטגוריה:הפיג'מות
קטגוריה:סדרות ספין-אוף ישראליות
קטגוריה:טדי הפקות
קטגוריה:סדרות קומיות ישראליות לילדים
קטגוריה:סדרות טלוויזיה ישראליות שעלו לשידור בשנות ה-2000
קטגוריה:HOT: תוכניות וסדרות
זמרי קאמרן

מקהלת "זמרי קאמרן" (32-24 זמרים) הוקמה ב-1976 על ידי המנצח אבנר איתי ורות שחר. 

ב-1980 השיקו במוזיאון תל אביב את "קול המקהלות" – סדרת מנויים מקהלתית-קאמרית, שכללה גם תוכניות א-קפלה באורך מלא. הסדרה כללה שישה קונצרטים, שבארבעה מהם הופיעו "זמרי קאמרן" עם איתי או מנצחים אורחים, ובנותרים התארחו מקהלות והרכבים קוליים מישראל ומחוצה לה.

בעונה השנייה לקיומה של "קול המקהלות" הוכפלה המקהלה פי שישה והפכה לארצית: שתי סדרות בתל אביב ואחת בחיפה, ירושלים, כפר סבא ובאר שבע. הסדרה התקיימה במתכונת זו עד סמוך לפירוק "זמרי קאמרן" ב-1991. בנוסף לכך השתתפה המקהלה בהפקות תזמורתיות ומקהלתיות שונות עם תזמורות שונות. המנצח והמייסד אבנר איתי שימש כמנצח וכמנהל המוזיקלי של "זמרי קאמרן" במשך 13 שנים.

תקליט שהקליטו "זמרי קאמרן" עם מבחר שירי עדות בעיבודים למקהלה יצא לאור בשנת 1981, וב-1988 הוזמנה המקהלה להקליט ולצלם תוכנית טלוויזיה בערוץ הראשון עם שירי ארץ ישראל.

"זמרי קאמרן" הורכבה ברובה מבוגרי ותלמידי האקדמיות למוזיקה וסמינרים למורים למוזיקה ובשנות קיומה השתתפו בה זמרים חברי קיבוצים ומושבים מכל רחבי ישראל, שהתמחו בשירה מקהלתית וסולנית.

מקהלת "זמרי קאמרן" ערכה 2 מסעות קונצרטים אל מחוץ לישראל:

*1984 – לרומניה בהזמנת משרד התרבות הרומני.
*1986 – לספרד ולגרמניה.

== קישורים חיצוניים ==
* [https://www.youtube.com/watch?v=HpLwssrVsmA יוטיוב, זמרי קאמרן בביצוע שירים עבריים, הערות והסברים מפי המנצח והאבובן אבנר איתי]
* [https://israel-music-institute.bandcamp.com/album/choral-music-from-israel המכון למוזיקה ישראלית, אלבום מוזיקה ישראלית למקהלה עם זמרי קאמרן בניצוח אבנר איתי]
* [https://nabahat.wixsite.com/avnerbahat/-------c1wzf אבנר בהט על תקליט פיוטים ושירי עדות ישראל בביצוע זמרי קאמרן עם אבני איתי]

קטגוריה:מקהלות בישראל
ארז סלע

ארז סלע (נולד בכ"ג בטבת ה'תשי"ז, 27 בדצמבר 1956) הוא מוציא לאור, מהדיר ועורך ספרים, היוזם והבעלים של מיזם "אוצר החכמה".

==קורות חייו==
נולד לצבי ואירנה סלע וגדל בקיבוץ מגידו שבעמק יזרעאל, חזר בתשובה בשנות העשרים לחייו, בתחילת דרכו התורנית למד בישיבת אור שמח ובכולל של ישיבת טשעבין.

את תחילת עבודתו התורנית ספרותית התחיל בכתיבת הספר "ארזי הלבנון" על מסכת נזיר. בהמשך ערך את מסכת נדרים במסגרת מהדורת התלמוד הבבלי של הוצאת עוז והדר.

סלע היה העורך הראשי של מסכת זבחים, במהדורת "זכר חנוך" של ש"ס וגשל. ובמקביל הוא עומד בראש מחלקת השוואת שינויי הנוסחאות של מהדורה זו.

סלע כתב גם את הפירוש "אור יעקב" על מסכת נזיר, ועל מסכת כלאים שבתלמוד הירושלמי.

בשנת 1996 פתח את הוצאת הספרים "אור החכמה" על שם ספר של אחד מאבותיו אורי פייבל בן אהרן מדובנקה, בהוצאה זו ההדיר ספרים רבים ובהם פני יהושע, חידושי הריטב"א על הש"ס, שב שמעתתא של הרב אריה לייב הלר.

בנוסף הדפיסה ההוצאה מהדורות צילום של ספרי אספנות וספרי מקור ישנים, שלא נדפסו זמן רב. במסגרת שלוחה זו של ההוצאה, הודפסו: כתב יד מינכן 95, מהדורתו הראשונה של התלמוד הבבלי בשלמותו, דפוס ונציה של התלמוד, ר"פ-רפ"ג, ודקדוקי סופרים, וכן הסדרה תולדות חכמי ירושלים.

בשנת 2003 השיקו סלע ורעייתו בשמת את פרויקט אוצר החכמה, ספרייה תורנית וירטואלית שבה יש כיום כמאה עשרים אלף ספרים.

==חיים אישיים==
סלע גר בירושלים, נשוי לבשמת (בתו של גדעון אלטשולר) ולהם 8 ילדים.

==חיבוריו==
* 
* 

==לקריאה נוספת==
* דוד חרמש, "מצא אוצר", כפר חב"ד, גיליון 1223 (9 בפברואר 2007), עמ' 34–39.

==קישורים חיצוניים==
* 
* 
* 

==הערות שוליים==

קטגוריה:ישראלים שנולדו ב-1956
קטגוריה:מגידו (קיבוץ): אישים
קטגוריה:בוגרי ישיבת אור שמח
קטגוריה:חוזרים בתשובה
קטגוריה:חרדים ישראלים
קטגוריה:מהדירי ספרות תורנית
קטגוריה:מו"לים ישראלים
קטגוריה:משפחת אלטשולר
קטגוריה:סגל עוז והדר
קטגוריה:עורכים ישראלים
קטגוריה:פרשני התלמוד הירושלמי
מיטת שיזוף

השימוש במיטת השיזוף
מיטת שיזוף

מיטת שיזוף היא מתקן שפולט קרינת על-סגול, כדי ליצור שיזוף למטרות קוסמטיות.

על פי רוב מיטות שיזוף עושות שימוש במנורות פלואורסצנטיות המתוכננות לפלוט קרינת על סגול בהרכב הדומה לזה של השמש.

קרינת על-סגול היא קרינה אלקטרומגנטית בעלת אורך גל קצר מזה של אור נראה, אולם ארוך מזה של קרינת רנטגן רכה.
קרינת UV בעוצמה חזקה גורמת לסוגים מסוימים של סרטן עור. קרינה זו מייננת מולקולות DNA בתאי עור, וגורמת ליצירת קשרים קוולנטיים בין בסיסי תימין סמוכים, מה שמוביל בסופו של דבר לעיוותים במבנה הסליל של ה-DNA, עיכוב בשכפול, פערים ב-DNA, ועוד. בעיות אלו עשויות לגרום למוטציות, שעלולות להוביל לגידול סרטני.
סרטן עור הוא סוג של סרטן המתבטא בגידולים ממאירים על פני העור (התרבות בלתי מבוקרת של תאי עור). בין הגורמים העיקריים לסרטן עור הוא חשיפה לאור השמש - קרינת UV - ללא הגנה, בעיקר אצל אנשים בעלי עור בהיר.

כהגנה מפני אור על-סגול, הגוף (בהתאם לסוג העור) משתזף כשהוא נחשף לכמויות קטנות של קרינה, על ידי שחרור של הפיגמנט החום מלנין. השיזוף עוזר לחסום חדירת קרני על-סגול ולמנוע נזק לרקמות עור רגישות ועמוקות יותר.

שיזוף יתר עלול להביא לכוויות, אשר, בהתאם לחומרתן, עשויות להגיע לאדמומיות, כאבים, התקלפות העור ואף שלפוחיות. לשיזוף נזק מצטבר, המתבטא בהופעת "כתמי שמש" על העור ועליית הסיכוי לסרטן העור בעיקר אצל בעלי עור בהיר ונמשים.

==ראו גם==
* שמן שיזוף

==קישורים חיצוניים==

* [http://www.cancer.org.il/template/default.aspx?PageId=6745 האגודה למלחמה בסרטן מזהירה את הציבור מפני שימוש במיטות שיזוף]
* 

קטגוריה:עור
קטגוריה:קרינה אלקטרומגנטית
קטגוריה:גורמים מסרטנים
קטגוריה:קוסמטיקה
קטגוריה:מכשירי חשמל
ברייסי רייט

קארל ברייסי רייט (באנגלית: Carl Bracey Wright; נולד ב-1 ביולי 1984) הוא כדורסלן אמריקאי המשחק בעמדת הקלע והרכז. גובהו הוא 1.91 מטרים.

== בארצות הברית ==
נולד בדה קולוני שבטקסס. בתיכון שיחק רייט לצדו של דרן ויליאמס. רייט בלט לצד ויליאמס והשתתף במשחק מקדונלד'ס אול אמריקן (אולסטאר התיכונים). עם סיום לימודיו הצטרף רייט לאוניברסיטת אינדיאנה, שהעפילה שנה קודם לכן לגמר המכללות. אחרי עונה ראשונה מצוינת (16.2 נק' ו-5 ריב' בממוצע למשחק) הגיעו שתי עונות חלשות יותר של המכללה כולה, במהלכן לא הצליחה אינדיאנה להעפיל לטורניר ה-NCAA. בעונתו השלישית והאחרונה בקולג' נבחר רייט לחמישיית ליגת הביג טן והוביל את הליגה בנקודות (18.3 נק' בממוצע למשחק). באותן שנים נמנה רייט גם על נבחרת ארצות הברית למשחקים הגלובליים ב-2002 ועל נבחרת העתודה של ארצות הברית לאליפות פיב"א אמריקה עד גיל 21 ב-2004. עם שתי הנבחרות זכה רייט במדליות זהב.

ב-2005 החליט רייט לצאת לדראפט, ונבחר בסיבוב השני במקום ה-47 על ידי מינסוטה טימברוולבס. רייט הצליח לקבל חוזה בקבוצה, אך לאחר חודשיים בהם שותף בשלושה משחקים בלבד הוא הועבר לפלורידה פליים מליגת הפיתוח, הצטיין במדיה (22 נק', 4 ריב' ו-4 אס' בממוצע למשחק) וחזר לשבעה משחקים נוספים בטימברוולבס. בעונתו השנייה ב-NBA שותף רייט ב-19 משחקים.

== באירופה ==
ב- חתם רייט באריס סלוניקי. בשנים הבאות עבר רייט בחובנטוד בדלונה הספרדית, במועדון הכדורסל אוסטנדה הבלגי, בסרגוסה הספרדית ופעמיים בצדביטה זאגרב (בה שיחק לצד דרווין קיצ'ן), וכן חזר לקדנציה נוספת בסלוניקי. עם צדביטה העפיל רייט לפיינל פור היורוקאפ ונבחר לחמישייה השנייה של המפעל ב-. ב-2013 חתם בקרסניה קיריליה סמארה הרוסית, במדיה רשם 17 נק', 3 ריב' ו-2 אס' בממוצע למשחק. בינואר 2014 ניצל רייט סעיף המאפשר לו להשתחרר לקבוצת יורוקאפ וחתם בהפועל ירושלים עד לסיום העונה. לאחר עונה בהפועל ירושלים חתם רייט על חוזה חדש לשלוש שנים. בעונת 2014/2015 זכה עם ירושלים באליפות ליגת העל בכדורסל לראשונה בתולדותיה. ב-17 באוקטובר 2015 שוחרר מקבוצה, לאחר שניהל משא ומתן עם קבוצות אחרות. לבסוף חתם בפינאר קרשיאקה הטורקית. ב-3 באוגוסט 2016 חתם באסיבדם יוניברסיטסי מהליגה הטורקית השנייה. ב-12 ביולי 2017 חתם בבויוצ'קמצ'ה.

== קישורים חיצוניים ==

* 
* 

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של מינסוטה טימברוולבס
קטגוריה:כדורסלני הפועל ירושלים
קטגוריה:כדורסלני אריס סלוניקי
קטגוריה:כדורסלני חובנטוד בדאלונה
קטגוריה:כדורסלני צדביטה זאגרב
קטגוריה:כדורסלני מינסוטה טימברוולבס
קטגוריה:כדורסלני אוניברסיטת אינדיאנה
קטגוריה:כדורסלני פינאר קרשיאקה
קטגוריה:כדורסלני נימבורק
קטגוריה:כדורסלני אוסטנדה
קטגוריה:טקסס: כדורסלנים
קטגוריה:כדורסלני פריז לבלואה
קטגוריה:אמריקאים שנולדו ב-1984
הבנק המרכזי של מדינות מערב אפריקה

הבנק המרכזי של מדינות מערב אפריקה (בצרפתית: Banque Centrale des États de l’Afrique de l’Ouest, בראשי תיבות BCEAO), הוא בנק מרכזי המשרת את שמונה המדינות מתוך מדינות מערב אפריקה, המרכיבות את האיחוד הכלכלי והמוניטרי במערב אפריקה, ה-ECOWAS.

המדינות החברות הן: בנין, בורקינה פסו, חוף השנהב, גינאה ביסאו, מאלי, ניז'ר, סנגל וטוגו.

הבנק פעיל בפיתוח שירותים פיננסיים, המתאימים לאוכלוסיות חלשות, ולמקבלי משכורות נמוכות.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:בנקים מרכזיים
קטגוריה:מערב אפריקה
קטגוריה:סנגל: כלכלה
צ'ילפנסינגו

צ'ילפנסינגו דה לוס בראבו (בספרדית: Chilpancingo de los Bravo), או בקיצור צ'ילפנסינגו, היא בירת מדינת גררו במקסיקו. בעיר מתגוררים למעלה מ-180,000 תושבים (נכון ל-2010), מה שהופך אותה לעיר השנייה בגודלה בגררו, אחרי העיר אקפולקו. העיר נמצאת במרחק של כ-220 קילומטרים ממקסיקו סיטי, בירת מקסיקו.

==היסטוריה==
צ'ילפנסינגו נוסדה ב-1 בנובמבר 1591 וקיבלה מעמד של כפר ב-1636.

לעיר היה תפקיד חשוב במהלך מלחמת העצמאות של מקסיקו, שהתחילה ב-1810. לאחר המצור על אקפולקו וניצחון המורדים בו ב-1813, מנהיג המורדים באותה עת חוסה מריה מורלוס כינס בצ'ילפנסינגו קונגרס בו הוכרזה באופן רשמי עצמאותה של מקסיקו. לאחר הקונגרס צ'ילפנסינגו קיבלה מעמד של עיר. בשלב מסוים שם העיר שונה ל"צ'ילפנסינגו דה לוס בראבו" (מילולית: "צ'ילפנסינגו של (משפחת) בראבו") כהוקרה למשפחת בראבו ילידת העיר שהייתה פעילה בדרום מקסיקו במהלך מלחמת העצמאות.

ב-1849 נוצרה מדינת גררו, ובמשך כ-20 השנים הבירה העברה בין צ'ילפנסינגו וטיקסטלה, עד שהבירה התקבעה סופית בצ'ילפנסינגו ב-1872.

==חינוך==
בעיר פועלות מספר אוניברסיטאות, בהן ניתן למנות את האוניברסיטה האוטונומית של גררו.

==תחבורה==
את העיר משרת נמל התעופה הלאומי של צ'ילפנסינגו, המשמש בעיקר לתעופה כללית.

העיר מקושרת בכביש המקסיקני הפדרלי 95 לאקפולקו מצד אחד ולמקסיקו סיטי מצד שני.

==ערים תאומות==
* 
* 

==קישורים חיצוניים==

* 
* 

קטגוריה:מקסיקו: ערים
קטגוריה:מדינות מקסיקו: ערי בירה
קטגוריה:יישובים שהוקמו במאה ה-16
אמפורת צוואר אטית אדומת-דמויות המתארת את תסאוס תוקף אמזונה

"אמפורת צוואר אטית אדומת-דמויות המתארת את תסאוס תוקף אמזונה" הוא הכינוי שניתן לכד אמפורה שנוצר באתונה במחצית המאה ה-5 לפנה"ס. עיטור הכד, המיוחס לאסכולה של הצייר פוליגנוטוס (Polygnotos), מציג נושא מן המיתולוגיה היוונית של תסאוס הנלחם באמזונה.

==תיאור==
הכד הוא כד מסוג אמפורה. זה הוא טיפוס ששימש בעיקר ככלי קיבול ליין או לשמן. בשנות ה-50 של המאה ה-20 ייחס החוקר ד. פון בוטמר את הכד לצייר היווני פוליגנוטוס, שפעל באתונה בין השנים 450-420 לפנה"ס (בקירוב), ונחשב לאחד מן הציירים המרכזיים של "סגנון הדמות האדומה", אולם, בהווה נחשב הכד ליצירה של אמן מחוגו של צייר זה. גובהו של הכד 50.5 ס"מ והקדר הוסיף לו שתי ידיות אחיזה בעלות פיתולים ושפה גבוהה בעלת מכסה בקוטר 18 ס"מ שבמרכזו כפתור.

העיטור המרכזי של הכד מציג נושא של מלחמת אמזונות ובה מתוארים דמות של לוחם הניצב בין שתי נשים לוחמות. כתובות בשפה היוונית מזהות את הגבר כגיבור המיתולוגי תסאוס ואת אחת מן הנשים כאשתו אנטיופה הנלחמים באמזונה. צידו השני של הכד מציג אדם מזוקן האוחז במטה. משני עבריו מתוארות שתי נשים שידיהן פשוטות לעברו.

האמן בחר להשתמש ב"סגנון הדמות האדומה" לשם ציור הנושא. הכד מחופה בצבע שחור ואילו הדמויות מופיעות בצבע אדום, שהוא צבעו הטבעי של החומר. האמן עשה שימוש בצבע אדום נוסף בסרט השיער של דמות הגבר ובקשת של אנטיופה. פרטי הדמויות מצוירים בקווים שחורים עדינים. האמן מיקם את הסצנות במרכז הכד, בין שתי הידיות, כשהוא משתמש בפסי עיטור דקורטיביים כדי לתחום את הסצנה. בין העיטורים מאנדר, "לשונות", קנוקנות ותיאורים צמחיים אחרים.

הכד עבר בעבר רסטורציה, במסגרתה אוחו חלקיו שנשברו. בראשית שנות ה-70 של המאה ה-20 נרכש, ביחד עם קבוצה גדולה של פריטי קדרות יוונית ורומית, על ידי האספן האמריקאי יאן מיטשל עבור מוזיאון ישראל. הוא הוצג לראשונה במוזיאון בשנת 1974. כיום, מוצג הכד בתצוגת הקבע באגף לארכאולוגיה ע"ש שמואל וסיידי ברונפמן במוזיאון ישראל.

==לקריאה נוספת==
*רבקה מרחב, מתנת יאן מיטשל למוזיאון ישראל, מוזיאון ישראל, ירושלים, 1974, עמ' 50.
*רבקה מרחב, כדים יוונים מצוירים, תרגיל הסתכלות, מוזיאון ישראל, ירושלים, 1975, עמ' 27.
<div class="mw-content-ltr">
*The Israeli Museum, Jerusalem, Harry N. Abrams Inc Publishers, New York, 2005, p. 285-6
</div>

==קישורים חיצוניים==

*[http://www.imj.org.il/imagine/collections/itemH.asp?itemNum=198934 אמפורת צוואר אטית אדומת-דמויות המתארת את תסאוס תוקף אמזונה] באתר מוזיאון ישראל
==הערות שוליים==

קטגוריה:מוזיאון ישראל: ארכאולוגיה
קטגוריה:קדרות יוון העתיקה
פוליגנוטוס (צייר כדים)

כד בעיצוב פוליגנוטוס, 450-440 לפנה"ס, גובה 44.5 ס"מ, מוזיאון הלובר, פריז
Stamnos}} בעיצוב פוליגנוטוס, 430-440 לפנה"ס, [[המוזיאון הארכאולוגי הלאומי באתונה]]
פּוליגנוֹטוֹס (ביוונית עתיקה: Πολύγνωτος) היה צייר כדים ביוון העתיקה שפעל באתונה בין השנים 450-420 לפנה"ס (בקירוב). הוא רכש את השכלתו האמנותית בסדנתו של אמן המכונה צייר ילדיה של ניובה , והתמחה בעיטור כלים גדולי ממדים.

סגנון הציור האופייני לפוליגנוטוס הוא "סגנון הדמות האדומה", כגון בכד האמפורה המתאר את תזאוס תוקף אמזונה. סביב פוליגנוטוס התקבצה קבוצה של ציירים, בהם קלֵיאופון (), הקטור (Hector) ופּלֵיאוס (Peleus).
לפוליגנוטוס ולחוגו מיוחסים כ-700 כדים שונים.

בספרות המחקר ידועים שני ציירים נוספים בשם פוליגנוטוס, המוכרים בכינויים שנתן להם ג'ון ביזלי בטרם התגלה שמם האמיתי: הצייר של לואיס (על שם בעליו של הסקיפוס מעשה ידיו בקיימברידג'; או פוליגנוטוס ה-2) והצייר של נאוסיקה (על שם הדמות ביצירתו; או פוליגנוטוס ה-3).

==קישורים חיצוניים==

==הערות שוליים==

קטגוריה:קדרות יוון העתיקה
אומבריאל

אומבריאל (באנגלית Umbriel) הוא הירח הכהה ביותר מבין 27 הירחים (הידועים למדע) של אורנוס. הוא נתגלה באוקטובר 1851 על ידי ויליאם לאסל יחד עם הירח אריאל. נכון לשנת 2014, רוב המידע עליו הגיע מהחללית וויאג'ר 2 שחלפה בסמוך אליו בשנת 1986 וצילמה כ-40% משטח הירח.

כמו שאר ירחי אורנוס, הירח נקרא של שם דמות במחזה "Rape of the Lock" של אלכסנדר פופ. הירח גם מוכר בשם Uranus II.

== מאפיינים ==
אומבריאל מורכב בעיקר מקרח מים וסלע. הוא מכוסה במכתשים, ולא ברור מה התהליך שגרם לפני השטח של המכתשים להתכהות. צילום של החללית וויאג'ר 2 גילה טבעת מחומר בהיר בקוטר 140 ק"מ בתוך מכתש וונדה (Wunda), שמקורה אינו ברור.

מכתשי אומבריאל נקראים על שם דמויות מהמיתולוגיות השונות.

{| class="wikitable"
|-
! שם המכתש !! שם באנגלית !! מקור השם !! קואורדינטות !! קוטר (בק"מ)
|-
| אלבריך || Alberich || אלבריך הגמד ששומר על הזהב של Niebelung, מופיע בשירת הניבלונגים || || 52.0
|-
| פין || Fin || פין , הטרול מהמיתולוגיה הדנית|| || 43.0
|-
| גוב || Gob || גוב, מלך הגנומים || || 88.0
|-
| קנלואה || Kanaloa || קנלואה, רוח (SPIRIT) רעה מהמיתולוגיה של פולינזיה והוואי || || 86.0
|-
| מלינג'י || Malingee || רוח מהמיתולוגיה האבוריג'ינית אשר מטיילת בלילה || || 164.0
|-
| מינפה || Minepa || מינפה, רוח רעה, לפי האמונה של השבט המאקוואה במוזמביק || || 58.0
|-
| פרי || Peri || רוח רעה מהמיתולוגיה פרסית הגורמת להפרעה של יסודות הטבע וגופים שמימיים || || 61.0
|-
| סטיבוס || Setibos || שטן ראשי || || 50.0
|-
| סקינד || Skynd || טרול שגנב שלוש נשים מאיש הגר ליד Englerup במיתולוגיה הדנית || || 72.0
|-
| וובר || Vuver || רוח רעה מהמיתולוגיה של אנשי הvolga finns (מהם יצאו אנשי מארי) || || 98.0
|-
| ווקולו || Wokolo || רוח שטנית מאמונות אנשי הבמברה (Bambara) של מערב אפריקה || || 208.0
|-
| וונדה || Wunda || רוח רעה מאמונות האבוריג'ינים || || 131.0
|-
| זלידן || Zlyden || רוח רעה מהמיתולוגיה סלאבית || || 44.0
|}

==קישורים חיצוניים==

* 

==הערות שוליים==

קטגוריה:ירחי אורנוס
The Way

The Way (בעברית: הדרך) הוא שיר של הזמרת האמריקאית אריאנה גרנדה, השיר יצא לאור ב-27 במרץ 2013 כסינגל הראשון מתוך אלבום הבכורה שלה, Yours Truly, בשיר מתארח הראפר האמריקאי מק מילר.

השיר זכה להצלחה מפתיעה באמריקה לאחר שהגיע למקום 9 במצעד הבילבורד הוט 100 ולמעמד של פלטינה משולשת בארצות הברית.

== רקע והוצאה==
למרות שסינגל הבכורה של גרנדה הוא "Put Your Hearts Up" שהיה בסגנון "פופ מסטיק" גרנדה אמרה במהלך ריאיון בתוכנית רדיו שזהו אחד השירים השנואים עליה, שהוא עושה רושם ראשוני רע בתור מוזיקאית רצינית והיא אף הסתירה את הקליפ לשיר בערוץ ה-VEVO שלה וכאשר היא הוציאה את הסינגל "The Way" היא אמרה שהוא מראה על התבגרותה גם בחיים וגם בסגנון המוזיקלי שהוא יותר בוגר ועם תשוקה מאשר הסינגל הקודם שהיה יותר ילדותי ולא מייצג אותה לכן היא מעדיפה שהוא יחשב כסינגל הבכורה שלה ולא "Put Your Hearts Up".

הסינגל קיבל בעיקר ביקורות חיוביות, כאשר המבקרים השוו את קולה של גרנדה לקולה של מריה קארי בזכות המעד הקולי הרחב של השתיים שמגיע ל-4 אוקטבות ואף נתנו לה את הכינוי "מריה קארי החדשה", חלק מהמבקרים אף אמרו שגרנדה היא "הדבר הגדול הבא".

הסינגל הצליח גם מבחינה מסחרית כשלאחר שבע שעות מצאת הסינגל הוא כבר הגיע לעשירייה הפותחת המצעד האמריקאי של "iTunes" וזאת הפעם הראשונה מאז סינגל הבכורה של יעל נעים "New Soul" שסינגל בכורה מגיע לעשירייה הפותחת של iTunes תוך פחות מיממה וב-1 באוגוסט 2014 הגיע הסינגל למעמד של "פלטינה משולשת" בארצות הברית לאחר שמכר יותר משלוש מיליון תקליטים ולמעמד של "זהב" בבריטניה, אוסטרליה וונצואלה.

ההופעה הטלוויזיונית הראשונה של גרנדה עם השיר הייתה ב-29 במאי 2013 כאשר הופיעה ביחד עם מילר במופע של אלן דג'נרס, היא גם הופיעה עם השיר בפתיחה של טקס פרסי ה-VMA של MTV. בנוסף להופעות הטלוויזיוניות של השיר, גרנדה הופיע איתו גם כחימום במספר הופעות של ג'סטין ביבר בסיבוב ההופעות השני שלו "Believe Tour".

לשיר יצאו עוד שתי גרסאות, גרסה אחת בספרדית (שבה היא מארחת את ג'יי באלווין) וגרסה אחת בלי קטע הראפ של מילר.

הקליפ לשיר הועלה לערוץ ה-VEVO של גרנדה ב-28 במרץ 2013, בקליפ מוצגים גרנדה, מילר ורקדנים כאשר ברקע יש תמונות שונות של גרנדה ומילר (שצולמו במצלמה ביתית על ידי מילר) ותוך כדי הרקדנים רוקדים בחדר עם בלונים. הקליפ צבר למעלה מ-400 מיליון צפיות בYouTube.

== מיקומי שיא ==

== קישורים חיצוניים ==

==הערות שוליים==

קטגוריה:שירי 2013
קטגוריה:סינגלים מ-2013
קטגוריה:שירי אריאנה גרנדה
The Way (גרסה האנגלית/ספרדית)
קטגוריה:שירים באנגלית
קטגוריה:שירים המעורבים במחלוקות הקשורות לפלגיאט
קטגוריה:שירי פלטינה כפולה באוסטרליה
קטגוריה:סינגלים בהוצאת ריפבליק רקורדס